CELEX: E2014P0019
Language: mt
Date: 2014-09-23 00:00:00
Title: Azzjoni mressqa fit- 23 ta’ Settembru 2014 mill-Awtorità ta’ Sorveljanza tal-EFTA kontra r-Renju tan-Norveġja (Il-Każ E-19/14)

13.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 400/16
            
         Azzjoni mressqa fit-23 ta’ Settembru 2014 mill-Awtorità ta’ Sorveljanza tal-EFTA kontra r-Renju tan-Norveġja
   (Il-Każ E-19/14)
   2014/C 400/07
   Fit-23 ta’ Settembru 2014 l-Awtorità ta’ Sorveljanza tal-EFTA, irrappreżentata minn Xavier Lewis, Markus Schneider u Gjermund Mathisen, li qegħdin jaġixxu bħala Aġenti tal-Awtorità ta’ Sorveljanza tal-EFTA, 35, Rue Belliard, 1040 Brussell, ħadet azzjoni kontra r-Renju tan-Norveġja fil-Qorti tal-EFTA.
   L-Awtorità ta’ Sorveljanza tal-EFTA titlob lill-Qorti tal-EFTA tiddikjara li:
   
               1.
            
            
               Ir-Renju tan-Norveġja naqas milli jissodisfa l-obbligi tiegħu skont l-Artikolu 33 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja billi naqas milli jadotta, sad-data ta’ meta skada t-terminu preskritt fl-opinjoni motivata mibgħuta lir-Renju tan-Norveġja mill-Awtorità tas-Sorveljanza tal-EFTA skont l-Artikolu 31(2) ta’ dan il-Ftehim, il-miżuri meħtieġa biex jikkonformaw mas-sentenza tal-Qorti tas-16 ta’ Lulju 2012 fil-Każ E-9/11 l-Awtorità ta’ Sorveljanza tal-EFTA vs Ir-Renju tan-Norveġja [2012] EFTA Ct.Rep. 442.
            
         
               2.
            
            
               Ir-Renju tan-Norveġja għandu jħallas l-ispejjeż ta’ dawn il-proċedimenti.
            
         
      L-isfond ġuridiku u fattwali u l-eċċezzjonijiet miġjuba bħala sostenn:
   
   
               —
            
            
               L-applikazzjoni tindirizza n-nuqqas tan-Norveġja li tikkonforma, sa mhux aktar tard mis-26 ta’ Awwissu 2013, ma’ opinjoni motivata mogħtija mill-Awtorità ta’ Sorveljanza tal-EFTA fis-26 ta’ Ġunju 2013 dwar in-nuqqas ta’ dan l-Istat li jissodisfa l-obbligi tiegħu skont l-Artikolu 33 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja (SCA), li jieħu l-miżuri meħtieġa sabiex jikkonforma mas-sentenza tal-Qorti tas-16 ta’ Lulju 2012 fil-Każ E-9/11 l-Awtorità ta’ Sorveljanza tal-EFTA vs Ir-Renju tan-Norveġja [2012] EFTA Ct. Rep. 442,
            
         
               —
            
            
               L-Awtorità ta’ Sorveljanza tal-EFTA tiddikjara li, billi n-Norveġja naqset milli tadotta, sad-data ta’ meta skada t-terminu preskritt fl-opinjoni motivata, il-miżuri neċessarji biex tikkonforma mas-sentenza fil-Każ E-9/11, hija naqset milli tissodisfa l-obbligi tagħha skont l-Artikolu 33 SCA kif interpretat mill-Qorti fis-sentenza tagħha fil-Każ E-18/10 [2011] EFTA Ct.Rep. 202, paragrafi 29-30.